CELEX: 62006FJ0049
Language: bg
Date: 2008-10-09
Title: Решение на Съда на публичната служба (втори състав) от 9 октомври 2008 г. # Bart Nijs срещу Сметна палата на Европейските общности. # Публична служба - Длъжностни лица - Повишение. # Дело F-49/06.

РЕШЕНИЕ НА СЪДА НА ПУБЛИЧНАТА СЛУЖБА (втори състав)
      9 октомври 2008 година
      Дело F-49/06
      Bart Nijs
      срещу
      Сметна палата на Европейските общности
      „Публична служба — Длъжностни лица — Повишаване — Процедура за повишаване за 2005 г.“
      Предмет: Жалба, подадена на основание на членове 236 ЕО и 152 АЕ, с която г‑н Nijs иска отмяната на решението да не бъде повишен през
         2005 г., както и на „всяко свързано и/или последващо решение“, и осъждането на Сметната палата да обезщети изцяло имуществените
         и неимуществени вреди, които той претърпял вследствие на нарушенията, за които се твърди, че са извършени от Сметната палата
      
      Решение: Отхвърля жалбата като отчасти недопустима и отчасти неоснователна. Осъжда жалбоподателя да заплати изцяло съдебните разноски.
      
      Резюме
      Производство — Съдебни разноски — Необосновано или злонамерено причинени разходи
      (член 87, параграф 3, втора алинея от Процедурния правилник на Първоинстанционния съд [понастоящем Общия съд])
      Следва да се приложи член 87, параграф 3, втора алинея от Процедурния правилник на Първоинстанционния съд и да се осъди да
         понесе всички съдебни разноски по производството длъжностното лице, което е изтъкнало особено крайни правни основания за подаване
         на жалба, основаващи се на голям брой догадки и инсинуации, които са лишени от релевантност по отношение на предмета на жалбата
         или от друго правно проявление и от които впрочем някои пасажи в писмените изявления е трябвало да бъдат съкратени поради
         позорящия им характер.
      
      (вж. точки 81 и 82)